stanford-oval/wikipedia huggingface dataset:
San Marino Eurovision laulukilpailussa
Aiheesta muualla

San Marinon esikarsintasivut[vanhentunut linkki] (italiaksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
San Marinon vuoden 2019 Eurovision kappale, "Say Na Na Na"
Siniset Nuoret

| Siniset Nuoret |
| --- | --- |

Perustettu:  2017
Lakkautettu:  2023
Puheenjohtaja:  Tiina Ahva
Infobox OKNimi-testi OK: 
Siniset Nuoret oli Sinisen tulevaisuuden/Sinisten/Korjausliikkeen poliittinen nuorisojärjestö, joka perustettiin 11. joulukuuta 2017, jolloin järjestön puheenjohtajaksi valittiin Tiina Ahva. Maaliskuussa 2018 järjestön varapuheenjohtajana toimi Alfred Leppänen, joka työskenteli tuolloin puolueen eduskuntaryhmän avustajana. Järjestö lakkautui Korjausliikkeen lopettamisen myötä vuonna 2023.
Puheenjohtajat

Tiina Ahva 2017–2023
Aiheesta muualla

Sinisten Nuorten kotisivut (Arkistoitu – Internet Archive)
Sister (Sonic Youthin albumi)

| Sister Sonic Youth |
| --- | --- | --- |

Studioalbumin tiedot
 Äänitetty : 1987
 Julkaistu: kesäkuussa 1987
 Tuottaja(t): Sonic Youth
 Tyylilaji: vaihtoehtorock
 Kesto: 42.49
 Levy-yhtiö: SST Records
Sonic Youthin muut studioalbumit
| EVOL 1986 | Sister 1987 | Daydream Nation 1988 |
Sister on yhdysvaltalaisen vaihtoehtorockyhtye Sonic Youthin kesäkuussa 1987 julkaistu studioalbumi. Levyn julkaisi SST Records, ja vuonna 1994 DGC Records uudelleenjulkaisi albumin.
Yhtyettä inspiroi albumin teossa vahvasti tieteiskirjailija Philip K. Dickin tuotanto.
Muun muassa Pitchfork Media, New Musical Express ja Spin Magazine ovat valinneet levyn yhdeksi 1980-luvun parhaista.
Kappaleet

Schizophrenia – 4.38 (san. Thurston Moore, Kim Gordon)
Catholic Block – 3.26 (san. Thurston Moore)
Beauty Lies in the Eye – 2.20 (san. Kim Gordon)
Stereo Sanctity – 3.50 (san. Thurston Moore)
Pipeline/Kill Time – 4.35 (san. Lee Ranaldo)
Tuff Gnarl – 3.15 (san. Thurston Moore)
Pacific Coast Highway – 4.18 (san. Kim Gordon)
Hot Wire My Heart – 3.23 (san. Johnny Strike)
Cotton Crown – 5.08 (san. Gordon, Moore)
White Cross – 2.59 (san. Thurston Moore)
Lisäksi CD-painoksella oli bonuskappaleena
Master-Dik – 5.10
Hot Wire My Heart on cover yhdysvaltalaisen Crime-yhtyeen kappaleesta.
Spot (elokuva)

| Spot> See Spot Run |
| --- | --- |
 Virallinen elokuvateatterijuliste
Ohjaaja:  John Whitesell
Käsikirjoittaja:  Andrew Deane Stuart Gibbs George Gallo
Tuottaja:  Andrew Deane
Säveltäjä:  John Debney
Kuvaaja:  John Bartley
Leikkaaja:  Cara Silverman
Pääosat:  David Arquette Michael Clarke Duncan Leslie Bibb
Valmistustiedot
Valmistusmaa:   Yhdysvallat  Australia
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  2. maaliskuuta 2001
Kesto:  93 min
Alkuperäiskieli:  Englanti
Budjetti:  16 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Spot (See Spot Run) on vuonna 2001 valmistunut komediaelokuva. Elokuvan on ohjannut John Whitesell.
Juoni

Elokuva kertoo Gordonista, joka elää railakasta poikamieselämää kunnes hänen ystävänsä Stephanie jättää poikansa Jamesin Gordonin hoidettavaksi muutamaksi päiväksi.
Samoihin aikoihin maailman paras agenttikoira, Bullmastiffi Spot, pysäyttää suuren rikollisliigan ja puraisee rikollisliigan pomoa Sonny Taliaa arkaan paikkaan. Tästä suuttuneena Sonny lähettää kaksi miestään tappamaan Spotin, yritysten ohessa Spot karkaa ja löytää pian itsensä Jamesin luota, eikä Gordon voi sietää uutta koiraa.
Näyttelijät

| 0 | 1 | 2 |
| --- | --- | --- |
|  David Arquette  | … |  Gordon   |
|  Angus T. Jones  | … |  James   |
|  Michael Clarke Duncan  | … |  Murdoch   |
|  Leslie Bibb  | … |  Stephanie   |
|  Sarah Jane Redmond  | … |  Agentti Sharp   |
|  Enzo  | … |  Boodles   |
|  Paul Sorvino  | … |  Sonny   |
Sigfox

Sigfox on 868 megahertsin radiotaajuudella toimiva esineiden internetiä varten suunniteltu tietoliikenneverkko, joka on suunniteltu pienten datamäärien välittämiseen esimerkiksi paikannuslaitteista sekä palovaroittimien, murtohälyttimien, vesivuotovahtien ja lämpömittareiden sensoreista. Sigfox-verkkoon kytketty laite saa siirtää enintään 12 tavua dataa kymmenen minuutin välein ja 140 kertaa vuorokaudessa. Takaisin päin saa siirtää vain kahdeksan tavua. Esimerkiksi GPS-paikannuskoordinaattien siirtämiseen kuluu kuusi tavua ja lämpötilalukema vie kaksi tavua.
Sigfoxissa toimivat lähettimet tarvitsevat matalan lähetystasonsa vuoksi vain hyvin vähän sähkövirtaa, mikä tekee verkosta energiatehokkaan sekä taloudellisesti kilpailukykyisen, koska antureiden paristot tarvitsee vaihtaa vain noin kerran kymmenessä vuodessa. Sigfoxin matalataajuuinen säteily läpäisee myös erittäin hyvin seinä- ja muita rakenteita jo alhaisella lähetysteholla.
Sigfox perustettiin vuonna 2009 Ranskassa. Sigfox avattiin Suomessa vuonna 2016, ja sillä oli aloitusvuonna 40 prosentin väestöpeitto. Verkkopeiton kerrotaan olevan noin 85 prosenttia Suomen väestöstä vuonna 2021.
Sigfox-tukiasemia on asennettu samoihin mastoihin, joissa sijaitsevat puhelintukiasemat. Sigfoxin käyttämällä taajuusalueella saavutetaan maaseudulla jopa yli 200 kilometrin kantama.
Suomessa Sigfox-verkkoa operoi Connected Finland.
Aiheesta muualla

Sigfox-verkkojen kuuluvuusalueet
Sister Sledge

| Sister Sledge |
| --- | --- |

Tiedot
Toiminnassa:  1971–
Tyylilaji:  disko, soul, R&B, pop
Kotipaikka:  Philadelphia, Pennsylvania, Yhdysvallat
Laulukieli:  englanti
Jäsenet:  Debbie Sledge   Kim Sledge  
Entiset jäsenet:  Kathy Sledge   Joni Sledge  
Aiheesta muualla
Kotisivut
Infobox OKNimi-testi OK: 
Sister Sledge on yhdysvaltalainen, Philadelphiasta kotoisin oleva disko- ja soul-yhtye. Se perustettiin vuonna 1971, jolloin siihen kuuluivat siskokset Debbie, Joni, Kathy ja Kim Sledge. Kathy erosi yhtyeestä vuonna 1989, ja siitä lähtien Sister Sledge on esiintynyt triona. Joni kuoli kotonaan 60-vuotiaana 10. maaliskuuta 2017.
Yhtyeen kuuluisin kappale on vuonna 1979 julkaistu ”We Are Family”. Pienempiä hittejä ovat olleet ”He’s the Greatest Dancer”, ”Lost in Music”, ”My Guy” ja ”Frankie”. Kolmas albumi We Are Family (1979) valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Diskografia

Circle of Love (1975)
Together (1977)
We Are Family (1979)
Love Somebody Today (1980)
All American Girls (1981)
The Sisters (1982)
Bet Cha Say That to All the Girls (1983)
When the Boys Meet the Girls (1985)
African Eyes (1997)
Style (2003)
Aiheesta muualla

Virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sinuiksi

Sinuiksi ry (virallisesti: Pirkanmaan SETA - Sinuiksi ry) on vuonna 1973 perustettu suomalainen ihmisoikeus- sekä sosiaali- ja terveysalan kansalaisjärjestö. Sinuiksi ry:n tavoitteena on edistää paikallisesti sekä valtakunnallisesti ihmisoikeuksien ja yhdenvertaisuuden toteutumista etenkin seksuaalisen suuntautumisen, seksin, sukupuoli-identiteetin ja sukupuolen ilmaisun osalta sekä vaikuttaa yhteiskuntaan ja yleiseen asenne- ja mielipideilmastoon rakentavassa hengessä. Sinuiksi ry:n puheenjohtajana toimii Jari Kuisma (2023-2024).
Sinuiksi ry pyrkii vaikuttamaan valtakunnallisesti mielipideilmastoon ja lainsäädäntöön edistämällä yhdenvertaisuus- ja tasa-arvoajattelua. Sinuiksi ry tarjoaa maksuttomia sosiaali- ja terveyspalveluja, jotka on kohdennettu seksuaali- tai sukupuolivähemmistöihin kuuluville, heidän läheisilleen sekä ammattilaisille. Sinuiksi ry on jäsen muun muassa ILGA-Europessa, joka on euroopassa toimiva seksuaali- ja sukupuolivähemmistöjen oikeuksia ajava kattojärjestö sekä Setassa.
Historia

Pirkanmaan SETA - Sinuiksi ry:llä on ollut historiansa aikana monta nimeä. Sinuiksi ry aloitti toimintansa vuonna 9.4.1973 nimellä Vagabondi ry. Yhdistyksen perustamiskokous pidettiin ravintola Tiiliholvin kabinetissa. Yhdistyksen tarkoitus oli toimia yhdyssiteenä perheettömille ja yksinäisille. Alkuaikoina toiminta oli tietenkin pitkälti maan alla, koska Suomessa oli edelleen voimassa kehotuskielto, joka kielsi julkisen kehottamisen homoseksuaalisiin tekoihin. Toimintaa pyöritettiin alkuaikoina jäsenien kodeissa.
yhdistys päätti järjestää naamiaiset heti 12.4.1973. Naamiaisista suuri menestys ja yhdistys huomasi että se mitä sateenkaari-ihmiset kaipaavat on tapaamisia, yhteisoloa, tanssia ja viihdettä. Tampereella järjestettiinkin sateenkaari-ihmisille omia tanssi-iltoja, joita pidettiin ympäri Tamperetta aina sen mukaan mikä ravintola suostui ottamaan vastaan 100–150 sateenkaarikansalaista.
Tanssi-illat kerryttivät yhdistyksen rahavarantoja niin, että Vagabondi ry pystyi ostamaan itselleen huoneiston Hämeenpuisto 41:stä, joka toimikin yhdistyksen toimistona aina vuoden 2006 loppuun saakka. Tanssi-iltojen kierrättäminen ympäri Tamperetta alkoi kuitenkin 90-luvun alussa uuvuttaa niin järjestäjiä kuin myös yleisöäkin, joten yhdistys päätti sijoittaa varojaan ja ostaa Tampereelta oman ravintola-yökerhon — Club Mixein.
Historiaan kuuluu tietenkin myös erilaiset suuret tapahtumat, kuten Leimautumispäivät, valtakunnalliset Vapautuspäivät sekä Tampere Pride 2005. Suomen Pride-tapahtuma järjestettiin Tampereella vuonna 2005. Tapahtuman teemana oli ”Onks noi niitä?!” ja sen aikana järjestettiin taidenäyttelyitä, erilaisia tapaamisia, mahtavia bileitä ja paljon muuta oheisaktiviteettia.
Historia > Puheenjohtajat

2023- Jari Kuisma
Historia > Toiminnanjohtajat

Sinuiksi ry:ssä on sen historian aikana toiminut kaksi toiminnanjohtajaa. Mikko Ala-Kapee (os. Väisänen) toimi Sinuiksi ry:n toiminnanjohtajana vuodet 2014-2023. Mikko Ala-Kapeen jälkeen tehtävässä on vuodesta 2023 toiminut Mico Ylimäki.
Tavoitteet ja toiminta > Tavoitteet

Sinuiksi ry:n tavoitteena on edistää paikallisesti ja valtakunnallisesti ihmisoikeuksien ja yhdenvertaisuuden toteutumista etenkin seksuaalisen suuntautumisen, seksin, sukupuoli-identiteetin ja sukupuolen ilmaisun osalta sekä vaikuttaa yhteiskuntaan ja yleiseen asenne- ja mielipideilmastoon rakentavassa hengessä. Sinuiksi ry ylläpitää myös valtakunnallista Sinuiksi-palvelua, jonka tarkoituksena on tarjota tukea muun muassa seksuaalisen suuntautumisen, seksuaalisuuden, sukupuoli-identiteetin, sukupuolen ilmaisun ja ihmissuhteiden muodon pohdintaan. Sinuiksi-palvelussa toimii seksologian asiantuntijoita, jotka tarjoavat seksuaalineuvontaa ja -terapiaa.
Tavoitteet ja toiminta > Vertaisryhmätyö

Sinuiksi ry:n näkyvin toiminta on jo 70-luvulla alkanut vertaisryhmätoiminta. Vertaisryhmät toimivat lähiryhminä, etäryhminä sekä hybridiryhminä. Tampereella kokoontuu yli 20 vertaistukiryhmää, joihin osallistuu yli 600 henkilöä kuukausittain. Vertaistukityötä järjestetään myös erilaisilla chat-alustoilla.
Tavoitteet ja toiminta > Sinuiksi-palvelut

Sinuiksi ry ylläpitää valtakunnallista Sinuiksi-palvelua, jonka tarkoituksena on tarjota tukea muun muassa seksuaalisen suuntautumisen, seksuaalisuuden, sukupuoli-identiteetin, sukupuolen ilmaisun ja ihmissuhteiden muodon pohdintaan. Sinuiksi-palvelussa toimii seksologian asiantuntijoita, jotka tarjoavat seksuaalineuvontaa ja -terapiaa.
Sinuiksi-palveluihin kuuluu:
seksuaalineuvonnan ja -terapian asiakasvastaanottotyö yksilöille, perheille ja paris- ja moniskunnille.
Konsultaatiotuki ammattilaisille.
Chat-vertaisryhmätyö eri alustoilla.
Etsivä työ eri alustoilla.
Sekä asiantuntijapalvelut, muun muassa kouluttaminen.
Tavoitteet ja toiminta > Anonyymi hiv-pikatestaus

Sinuiksi ry järjestää kerran kuukaudessa anonyymia hiv-pikatestausta yhteistyössä Hivpointin kanssa. Testaustilanteet ovat maksuttomia, anonyymeja ja ne toteutetaan ilman ajanvarausta. Käynneistä ei tehdä kirjauksia. Testaukset on suunnattu erityisesti seksuaali- tai sukupuolivähemmistöihin kuuluville henkilöille.
↑  Pirkanmaan SETA - Sinuiksi ry Pirkanmaan SETA - Sinuiksi ry. Viitattu 26.6.2024.
↑  Hallitus Yhdistys. Pirkanmaan SETA - Sinuiksi ry. Viitattu 26.6.2024.
1 2 3 4  Historia Yhdistys. Pirkanmaan SETA - Sinuiksi ry. Viitattu 26.2026.
↑  Yhteystiedot Pirkanmaan SETA - Sinuiksi ry. Viitattu 26.6.2024.
1 2  Tietoa palvelusta Pirkanmaan SETA - Sinuiksi ry. Viitattu 26.6.2024.
↑  Ryhmätoiminta Toiminta. Pirkanmaan SETA - Sinuiksi ry. Viitattu 26.6.2024.
Shinjukun rautatieasema

| Shinjukun rautatieasema |
| --- | --- |

Perustiedot
Sijainti:  35.689475°N, 139.700349°E
Valtio:  Japani
Liikenne
Liikennöitsijä(t):  JR East Keio Corporation Odakyu Electric Railway Tokion metro Toei Subway
Aiheesta muualla
 Wikimedia Commons 
Shinjukun rautatieasema (新宿駅, Shinjuku-eki) on rautatieasema Shinjukun erillisalueella Tokiossa. Asema on maailman vilkkain, ja sen ympärillä on merkittävä liikekeskittymä tavarataloineen.
Soveltuvuuskoe

Soveltuvuuskokeessa tai soveltuvuustestissä testataan henkilön sopivuutta johonkin tehtävään. Tavallisesti soveltuvuuskokeita tehdään ammatilliseen koulutukseen valittaville henkilöille. Soveltuvuuskokeeseen kuuluu psykologinen testi tai useita eri typpisiä testejä sekä psykologin suorittama haastattelu. Kokeessa pyritään selvittämään henkilön soveltuvuus työtehtävän alalle ja motivaatio – jälkimmäisellä on erittäin suuri vaikutus työssä menestymiseen[lähde? ]. Soveltuvuus määritellään alalla vaadittavien taitojen ja ominaisuuksien perusteella. Kokeen tarkoitus on myös karsia epäsopivat henkilöt pois.
Soveltuvuuskokeita tehdään myös eläimille, esimerkiksi pelastuskoirille.
Soveltuvuuskokeet Suomessa

Suomessa järjestetään erilaisia persoonallisuutta, kykyjä ja motivaatiota luotaavia soveltuvuustestejä tuhansia, ellei jopa kymmeniätuhansia vuosittain. Testauksella on Suomessa pitkät perinteet: sairaanhoitajiksi, linja-autonkuljettajiksi ja armeijan lentäjiksi haluavia on testattu 1950-luvulta lähtien. VR on testannut henkilöstöään turvallisuuteen liittyvissä tehtävissä jopa 20-luvulta asti.
Aiheesta muualla

Elina Ranta: Työnhakija tai -tekijä, näin sinut luokitellaan. Taloussanomat 28.5.2013.
Sister Twister

Sister Twister on suomalainen vuonna 2005 perustettu rockyhtye. Samana vuonna keväällä yhtye voitti säveltäjäkilpailun kappaleella ”Barbie”. Syksyllä 2007 Sister Twister voitti Suomen MGP Nordic -kilpailun karsinnan kappaleella ”Fröken Perfekt” ja edusti Suomea Oslossa pidetyssä finaalissa. Vuoden 2008 aikana Sister Twister esiintyi muun muassa Helsingin Olympiastadionilla [lähde? ]. Vuoden 2009 alussa yhtye sai nykyisen kokoonpanonsa ja aloitti äänittämään omaa levyä [lähde? ]. Yhtye osallistui Suomen euroviisukarsintoihin 2010 kappaleella ”Love At The First Sight” ja sijoittui finaalissa neljänneksi.
Jäsenet

Elin Blom – laulu, kitara ja koskettimet
Simone Widner – kitara
Sini Annala – basso ja taustalaulu
Jessika Ammesmäki – rummut ja taustalaulu
Aiheesta muualla

Sister Twister MySpacessa
Simon LeVay

| Simon LeVay |
| --- | --- |
 Simon LeVay vuonna 2010 Texasin kirjamessuilla.
Henkilötiedot
Syntynyt: 28. elokuuta 1943 (ikä 81) Oxford, Yhdistynyt kuningaskunta
Koulutus ja ura
Tutkinnot:  Cambridgen yliopisto Göttingenin Georg-August-yliopisto
Tutkimusalue:  neurotiede
Aiheesta muualla
Kotisivu
Simon LeVay (s. 28. elokuuta 1943 Oxford, Yhdistynyt kuningaskunta) on brittiläis-yhdysvaltalainen neurotieteilijä ja kirjailija. Hän on tutkinut erityisesti aivojen rakenteen yhteyttä seksuaaliseen suuntautumiseen. Hän tuli tunnetuksi havaittuaan erään hypotalamuksen keskuksen olevan homoseksuaalisilla miehillä kooltaan lähempänä naisten kuin heteroseksuaalisten miesten vastaavaa keskusta. Hän on kirjoittanut tieto- ja kaunokirjallisia teoksia.
Varhainen elämä ja koulutus

LeVay syntyi Oxfordissa, Englannissa lääkärivanhemmille. Hän eli suuren osan lapsuudestaan West Dulwichissa Etelä-Lontoossa. Hän kävi Dulwich Collegea, joka on poikakoulu Lontoossa.
LeVay kertoo olleensa 13-vuotias, kun hän tajusi olevansa kiinnostunut muista pojista. Britannian sodomialait kumottiin hänen opiskeluidensa aikana. Hän on avoimesti homoseksuaali.
LeVay opiskeli lääketiedettä ensin Cambridgen yliopistossa ja siirtyi sitten Göttingenin yliopistossa Saksassa, jossa hän sai tohtorinarvon vuonna 1971. Hän tapasi Saksassa yhdysvaltalaisen vaihto-opiskelijan Richard Herseyn, jonka kanssa hän aloitti parisuhteen. LeVay muutti Yhdysvaltoihin ja aloitti postdoc-opinnot Harvard Medical Schoolissa. Hän sai Yhdysvaltain kansalaisuuden 1980-luvulla.
Ura

LeVay työskenteli akateemisissa viroissa Harvard Medical Schoolissa, kunnes vuonna 1983 hänelle tarjottiin tutkimusvirkaa San Diegossa sijaitsevasta Salk Institutessa. Hänen kumppaninsa Richard Hersey sairastui AIDS:iin ja LeVay joutui olemaan vuoden pois töistä hoitaakseen tätä. Hersey menehtyi vuonna 1990.
Ura > Tutkimus hypotalamuksen eroista

Vuonna 1991 LeVay julkaisi Science-lehdessä tutkimuksensa, jossa hän oli havainnut, että aivojen hypotalamuksen third interstitial nucleus -keskus (INAH-3) on naisilla ja homoseksuaalisilla miehillä noin puoliksi niin suuri kuin heteroseksuaalisilla miehillä. Hän oli tutkinut näytteitä, jotka olivat peräisin 19:stä AIDSiin kuolleesta homoseksuaalisesta miehestä, 16:sta oletettavasti heteroseksuaalisesta miehestä, joista kuusi oli kuollut AIDSiin, sekä kuudelta oletettavasti heteroseksuaalisesta naisesta, joista yksi oli kuollut AIDSiin. Tutkimuksessa hän oli selvittänyt neljän interstitial nucleus -keskuksen eroja näillä ryhmillä, ja kaikki paitsi INAH-3 olivat samanlaiset. INAH-3 oli kuitenkin LeVayn tutkimuksessa kaksi kertaa suurempi heteroseksuaalisilla kuin homoseksuaalilla miehillä.
Löytö sai paljon huomiota. Seksuaalivähemmistöjen piirissä, samoin kuin LeVay itse, uskottiin havainnon viittaavan siihen, että seksuaalinen suuntautuminen ainakin miehillä olisi yhteydessä aivojen muodostumiseen ja siten olisi synnynnäistä. Kriitikot väittivät, ettei hän oman homoseksuaalisuutensa vuoksi ollut riippumaton ja saattoi antaa vääriä tuloksia. Kriitikot huomauttivat hänen tulkinneen näytteitä yksin ja ettei hän laskenut näytteiden soluja tilavuuden laskemisen sijaan. AIDS-potilaiden käyttö herätti myös kritiikkiä, koska AIDS saattoi olla selittävä tekijä kokoeroihin. LeVay oli julkaisussaan arvioinut tämän olevan mahdollista, mutta huomautti, että myös verrokeissa oli AIDSiin kuolleita henkilöitä. Yhdessä myöhemmässä tutkimuksessa eräs kriitikoista, tohtori William Byne ryhmänsä kanssa selvitti, ettei HIV ollut vaikuttanut huomattavasti INAH3:een ja että hermosolujen lukumäärässä homo- ja heteroseksuaalisten miesten välillä ei ollut eroja, joskin homoseksuaalisten miesten INAH3 oli tilavuudeltaan pienempi kuin heteroseksuaalisilla miehillä, mutta suurempi kuin naisilla.
Ura > Myöhempi ura

Vuonna 1992 LeVay muutti West Hollywoodiin, Kaliforniaan. Hän oli mukana perustamassa Institute of Gay and Lesbian Education -nimistä instituuttia. Tämän jälkeen hän on keskittynyt lähinnä kirjoittamiseen.
Teoksia > Tietokirjallisuus

LeVay, Simon: The Sexual Brain.  Cambridge, Massachusetts:  MIT Press, 1993.  ISBN 0262121786.
Koerner, David & LeVay, Simon: Here be dragons : the scientific quest for extraterrestrial life.  New York:  Oxford University Press, 2000.  ISBN 0195128524.
LeVay, Simon: Gay, straight, and the reason why : the science of sexual orientation.  New York:  Oxford University Press, 2011.  ISBN 0199737673.
Teoksia > Kaunokirjallisuus

LeVay, Simon: Albrick's Gold.  New York:  Richard Kasak Books, 1997.
LeVay, Simon: The Donation of Constantine.  Los Angeles:  Lambourn Books, 2013.
Satu Väisänen

Satu Väisänen (s. 12. syyskuuta 1974 Helsinki) on suomalainen kirjailija, freelance-toimittaja ja LCF Life Coach. Hän on julkaissut kolme kirjaa, Sinkun elämää (2017 Readme.fi), Viisi vuotta elämästäni – melanoomasta meditaatioon (2015 Fitra) ja Selkähelvetti (2011 Readme.fi). Hän on myös Hidasta elämää -sivuston bloggari.
Tausta

Satu Väisänen on asunut Helsingissä lähes koko elämänsä, vaikka hänen isänsä toimi Sotkamon Jymyn pelinjohtajana. Hänen isänsä on Aulis Väisänen, kolminkertainen Suomen mestari pesäpalloilussa. Väisänen pelasi nuorena itsekin pesäpalloa ja kouluttautui kuntohoitajaksi. Selkäongelmien vuoksi ja luovuuden vetäessä enemmän puoleensa hän lähti opiskelemaan audiovisuaalista tuotantoa Kokkolaan, minkä jälkeen hän oli editoimassa muutamia tv-ohjelmia, kuten Suuri Seikkailu vuonna 2002. Vuonna 2003 hän opiskeli tiedotusoppia Laajasalon opistossa ja alkoi tehdä juttuja freelance-toimittajana vuodesta 2004 lähtien. Hän on kirjoittanut (ja kirjoittaa yhä) kuntoilu- ja hyvinvointijuttuja sekä henkilöhaastatteluja lehtiin kuten Anna, Kauneus & Terveys, Voi Hyvin, Miss Mix (nuortenlehti, lakkautettu), Apu Terveys sekä lukuisiin muihin aikakauslehtiin. Väisänen teki vapaaehtoistyötä SPR:n Nuorten turvatalossa Helsingissä nelisen vuotta. Vuonna 2010 häneltä löydettiin melanooma, mikä toimi käännekohtana hänen elämässään ja urallaan.
Tuotanto

Melanoomaleikkauksen jälkeen Satu Väisänen kirjoitti Selkähelvetti-tietokirjan, joka pohjautui hänen vuosia kestäneisiin selkäkipuihin. Hänet kutsuttiin TV2:n Inhimilliseen tekijään kertomaan kroonisesta kivusta selviämisestä. Toinen teos Viisi vuotta elämästäni – melanoomasta meditaatioon on koottu kolmesta blogista päivälleen viiden vuoden ajalta. Sinä aikana Väisänen kulki suuren henkisen matkan, jonka aikana hän opiskeli NLP Practitioneriksi, Reiki-ohjaajaksi ja LCF Life Coachiksi. Sinkun elämää -opus jatkaa Väisäsen omintakeista tyyliä, jossa sekoittuvat tietokirjamaisuus, valmennuksellisuus sekä omaelämäkertamaisuus. Tällä hetkellä hän kirjoittaa Hidasta elämää -sivustolle Vapaalla jalalla -nimistä blogia, lehtijuttuja aikakauslehtiin sekä vetää voimavarakursseja Life Coachina/Creative Coachina.
Teokset

Selkähelvetti (2011 Readme.fi).
Viisi vuotta elämästäni – melanoomasta meditaatioon (2015, Fitra)
Sinkun elämää (2017, Readme.fi)